Narodna skupština
20100429

Zato što je ostavio u svojoj fioci izmene i dopune tog zakona, a predsedniku rekao da su stigla neka odlikovanja na potpis. Ako je to nekom bilo dovoljno da ga ne postavi za generalnog sekretara nego samo ostavi na mestu vršioca dužnosti, danas nemate pravo o tome da ćutite. Dok vaša vlada ćuti, drugi ne ćute i ne čekaju da se vi setite šta je vaš posao. Ako ste ušli u reformisanje pravosuđa, onda ga završite. Ako je ovaj parlament usvojio zakone, onda treba o tome da se izjasni. Nije obaveza, po zakonu, Visokog saveta sudstva da bilo kome piše obrazloženja zašto nije izabran. Ustavni sud ove zemlje je rekao da se ne radi o reizboru, nego o izboru sudija. Ako se ne preseče taj Gordijev čvor, ta agonija će razoriti naše pravosuđe. Ko će onda biti spreman da u ovoj zemlji poštuje zakon, ako država, koja zakone definiše, tako nešto ne želi da uradi? Ne morate vi meni da govorite o značaju jednog takvog procesa. Obavestite o tome Evropsku komisiju. Mi smo svoj posao uradili.